நிலா பெண்ணே

நிலா பெண்ணே (Nila Pennae)  என்பது 1990 ஆம் ஆண்டு வெளியான இந்தியத் தமிழ் திரைப்படமாகும்.  வி. தமிழழகன் இயக்கிய இப்படத்தில் திவ்யா பாரதி, ஆனந்த் ஆகியோர் முக்கிய வேடங்களில் நடித்தனர். துணை வேடங்களில்  வெண்ணிற ஆடை மூர்த்தி, சனகராஜ் ஆகியோர் நடித்தனர். ஆர். எம். வீரப்பன் தயாரித்த இந்தப் படத்திற்கு வித்தியாசாகர் இசையமைத்தார். இப்படமானது 1990 சூலை 5 அன்று வெளியிடப்பட்டது.

கதை 
ஆனந்த் நகரத்தில் வசிக்கும் ஒரு இளைஞன்.  நகர வாழ்க்கையில் ஏற்பட்ட மன அழுத்தத்தினால் அவதியுறுகிறான். அதிலிருந்து விடுபட  காட்டுக்குள் உள்ள ஒரு கிராமத்தில் சிறிது காலம் தங்க முடிவு செய்கிறான். அங்கு ஒரு வயதான குருவால் உருவாக்கப்பட்ட ஒரு பெண்ணை (திவ்யா பாரதி )  சந்திக்கிறான். அவளைக் கண்டதும் ஆனந்த் காதல் கொள்கிறான். ஆனந்த் அவளை சூர்யா என்று அழைக்கிறான். அவள் அவனுக்கு வாழ்க்கையின் அழகைக் காட்டுகிறாள்.

நடிப்பு 

 ஆனந்த் . . . . கிருஷ்ணமூர்த்தி
 திவ்யா பாரதி . . . . சூர்யா
 வெண்ணிற ஆடை மூர்த்தி
 சனகராஜ்

வெளியீடு 
படம் விமர்சன ரீதியாகவும் வணிக ரீதியாகவும் தோல்வியடைந்தது.

இசை 
இப்படத்திற்கு வித்யாசாகர் இசையமைத்தார். பாடல்கள் 1989 ஆம் ஆண்டு வெளியிடப்பட்டன.

மேற்கோள்கள் 
 

இந்தியத் தமிழ்த் திரைப்படங்கள்
1990 தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
ஜனகராஜ் நடித்த திரைப்படங்கள்